Н0а основу члана 47. став 1. Закона о локалној самоуправи („Службени гласник РС”, бр. 129/2007, 83/14-др.закон, 101/2016-др.закон, 47/2018 и 111/2021), члана 68. став 1. Статута општине Топола („Службени гласник СО Топола”, бр. 2/2019), члана 3. став 1. Одлуке о Општинском већу општине Топола („Службени гласник СО Топола”, бр. 3/2019 и 5/2019-испр.) и чланова 9. и 16. Пословника Општинског већа општине Топола („Службени гласник СО Топола“, бр. 5/2019),

Председник Општинског већа општине Топола,

**С а з и в а**

**XI СЕДНИЦУ ОПШТИНСКОГ ВЕЋА ОПШТИНЕ ТОПОЛА**

**на дан 12.06.2024. године (среда)**

**са почетком у 10,00 часова**

За ову седницу предлаже се следећи

**Д н е в н и р е д**

**Усвајање записника о раду са 9. седнице Општинског већа општине Топола**

1. Разматрање Извештаја о утврђеној процени оштећења од позног пролећног мраза на пољопривредним културама,
2. Упознавање са Записником о контролном инспекцијском надзору спроведеном у Општинској управи над вођењем дела Јединственог бирачког списка,
3. Доношење Решења о образовању Локалне комисије за капиталне инвестиције,
4. Разматрање захтева ЈКСП „Топола“ за промену апропријације,
5. Разматрање захтева ЈКСП „Топола“ за средства,
6. Разматрање захтева Туристичке организације „Опланц“ Топола за средства,
7. Обавештење Одељења за инспексијске послове и инвестиције о потреби за обезбеђивањем финансијских средстава за увођење нових прикључака јавне расвете,
8. Предлог Решења о овлашћењу Рајке Митровић, руководилац Одељења за инспекцијске послове и инспекције за потписивање регистрације и овере реда вожње за линијски превоз путника на територији општине Топола за период 01.06.2024. године до 31.05.2025. године,
9. Разматрање молбе Дома здравља „Свети Ђорђе“ Топола за пренос власништва над возилом „Дачиа сандеро“,
10. Разматрање захтева Дома здравља „Свети Ђорђе“ Топола за средства за потребе плаћања дуга ЈП „Србијагас“,
11. Разматрање захтева председника КК „Карађорђе“ из Тополе за средства за превоз деце,
12. Разматрање захтева Недић Милосава из Божурње за спонзорство за штампање књиге „Марш на Дрину“,
13. Разматрање захтева председника Савета МЗ Липовац за финансијску помоћ за организацију Гулашијаде у Липовцу 15.06.2024. године,
14. Разматрање захтева председника Савета МЗ Бор за насипање пута за Јежевац, као и ископ канала и постављање пропуста,
15. Разматрање захтева председника Савета МЗ Блазнава за одобрење сече стабала на зеленој површини,
16. Разматрање захтева председника Савета МЗ Витлина за уступање на коришћење просторија у МЗ Витлина,
17. Разматрање захтева председника Савета МЗ Витлина за одвожење отпадног материјала у засеоку Каменоресци,
18. Разматрање захтева Пантић Велизара из Светлића за санацију пута за санацију пута од куће Пантић Велизара до раскрснице код куће Пантић Слободана,
19. Разматрање захтева мештана МЗ Рајковац за поправку пута у Рајковцу,
20. Разматрање захтева Цољи Алила из Тополе за поправку пута,
21. Разматрање захтева Јолдић Владимира из Тополе за омогућавање куповине грађевинског земљишта које је у својини општине Топола,
22. Разматрање захтева предузећа „Мат-продукт“ д.о.о. из Винче за поправку пута у Винчи засеок Лајкова,
23. Разматрање захтева Стевановић Саше из Тополе за решавање саобраћајног прилаза,
24. Поступање по Закључку Општинског већа општине Топола број 416-45/2024-05-III од 21.05.2024. године,
25. Поступање по Закључку Привременог органа општине Топола број 352-566/2023-05-I од 13.11.2023. године,
26. Поступање по Закључку Привременог органа општине Топола број 352-713/2023-05-I од 13.11.2023. године
27. Разматрање појединачних финансијских захтева:

* Живановић Дарко из Белосаваца за лечење,
* Ђорђевић Драгане из Божирње за лечење детета,
* Милованчевић Зорица из Крћевца за лечење,
* Ђурић Марковић Милица из Доње Трнаве за лечење детета.

**ОПШТИНСКО ВЕЋЕ ОПШТИНЕ ТОПОЛА ПРЕДСЕДНИК**

**Број: 060-56/2024-05-III ОПШТИНСКОГ ВЕЋА**

**Дана: 07.06.2024. године Владимир Радојковић**